《指云琼岛卷庆熊司理尊人七十》
明代·王弘诲

司理黄堂爱日妍，麒麟双美画图传。棠阴荣署二千石，莱彩亲图七十年。

南海芝英供宝鼎，东方桃实荐琼筵。熊轩旦夕来丹陛，凤藻联翩下锦笺。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。